પ્રમુખ સહિતનાં 16 કાઉન્સીલરોનું કહેવું હતું કે, અવિશ્વાસની દરખાસ્ત સંદર્ભે મળેલી ખાસ સભામાં કોઇપણ યોગ્ય કારણ વગર અને નિયમોની ઉપરવટ જઇને ગેરકાયદેસર રીતે ચીફઓફિસરે સભાને મુલતવી રાખી દીધી હતી. વધુમાં જણાવ્યું હતું કે અવિશ્વાસની દરખાસ્ત મૂકનાર સભ્યો તેમની બહુમતી સાબિત કરી શક્યા ન હોવા છતાં ચીફ ઓફિસરે પક્ષપાતી વલણ દાખવી સભાને મુલતવી રાખી હતી. પ્રમુખે એમ પણ માંગ કરી દીધી હતી કે, અવિશ્વાસની દરખાસ્ત મુકનારા તેમની બહુમતી સાબિત કરી શક્યા ન હોઇ પાલિકા પ્રમુખ સામેની ‘દરખાસ્ત દફતરે કરવા’ અરજ છે. પ્રમુખની તરફેણમાં કુલ 16 કાઉન્સીલરોએ એફિડેવીટ પણ કરી છે. (અહીં ઉલ્લેખનીય છે કે, દરખાસ્તને દફતરે કરવા માટે પ્રમુખ જુથને 13 સભ્યો જરૂરી હતા અને સામેનાં જુથને બે તૃતીયાસ સભ્યો એટલે કે 24 સભ્યો જરૂરી હતાં.)